cyanic-selkie/wikianc huggingface dataset:
Slaget om Karameh
Bakgrunn
Angrepene var en hevnaksjon for en rekke aksjoner som PLO hadde rettet mot Israel i løpet av året, hovedsakelig utført av fraksjonen Fatah. Den utløsende årsaken var da en israelsk skolebuss kjørte på en mine i det sørlige Israel den 18. mars. Minen var utplassert av palestinsk gerilja. En lege og en lærer ble drept, mens flere tenåringer ble skadet.
Zaozhuang
Byen er mange århundrer gammel.
Slaget om Karameh
Utvikling
Den israelske operasjonen ble iverksatt den 21. mars med 15 000 soldater. Israel antok at den jordanske hæren ville ligge lavt, men jordanerne valgte heller å slutte seg til palestinerne.
Zaozhuang
Administrative enheter
Zaozhuang består av fem bydistrikter og ett byfylke:
Slaget om Karameh
Utvikling
Ifølge Said Aburish ble Arafat informert av de jordanske myndighetene og flere Fatah-kommandoer, om at Israel forberedte store, militære angrep på landsbyen. Dette førte til at fedayeengrupper som George Habashs nydannede gruppe Folkefronten for Palestinas frigjøring (PFLP) og Nayef Hawatmehs utbryterorganisasjon Demokratisk front for frigjøring av Palestina (DFLP) trakk sine styrker ut. Arafat ble rådet til å flytte ut sine styrker og hovedkvarterer til en nærliggende ås av en jordansk divisjonskommandør og Fatah-tilhenger. Arafat nektet og uttalte: «Vi vil overbevise verden om at det finnes de i den arabiske verden som ikke vil trekke seg tilbake eller rømme». Aburish skriver at Fatah ble værende på Arafats kommando og at den jordanske hæren godtok å støtte dem dersom det kom til strid.
Zaozhuang
Jernbane
Beijing-Shanghai høyhastighetstog har stoppested her. Zaozhuang ligger også på jernbanelinjen JingHu (Beijing-Shanghai)
Kristian Kristiansen (1909–1980)
Kristian Kristiansen (født 16. november 1909 i Tromsø, død 14. juli 1980 i Trondheim) var en norsk forfatter. Han skrev en rekke historiske romaner fra Trondheim.
Zaozhuang
Vei
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Slaget om Karameh
Utvikling
De palestinske krigernes motstand tvang israelerne til å benytte kraftigere midler. Etter intense kamper med tungt skyts, pansrede kjøretøy og jagerfly ødela israelerne byen, men de hadde samtidig lidd forholdsvis store tap. Fatah holdt stillingen, noe som overrasket israelerne. Da de israelske styrkene intensiverte sine angrep, valgte den jordanske hæren å involvere seg, og israelerne måtte ty til retrett for å unngå full krig. Ved slutten av slaget hadde nesten 150 av Fatahs krigere, i tillegg til 20 jordanske og 28 israelske soldater, blitt drept. På tross av arabernes høye dødstall regnet Fatah seg som slagets seierherre, sett ut fra den israelske hærens raske tilbaketrekning. Arafat deltok selv på slagmarken, men detaljene knyttet til hans bidrag er uklare. Hans allierte – samt den israelske etterretningstjenesten – hevder at han manet sine menn til kamp og til å holde sine posisjoner gjennom hele slaget.
Kristian Kristiansen (1909–1980)
Liv og arbeid
Kristiansen ble født i Tromsø, men flyttet sammen med familien til Hovin i Sør-Trøndelag da han var ni år gammel. Noen år senere flyttet familien til Trondheim. Han hadde ikke videregående utdannelse, men arbeidet blant annet som kontorist, såpefabrikant og vaktmester. Under andre verdenskrig ble han med i motstandbevegelsen, og måtte i 1942 flykte til Sverige.
Kristiansens første utgivelse i bokform var barneboken Eggtjuver i fugleberget (1938). Han hadde da allerede produsert en stor mengde noveller blant annet i Arbeidermagasinet, foruten to skuespill. Han utga før flukten til Sverige enda en barnebok foruten tre romaner. Allerede den første romanen for voksne var en historisk roman, men de tidligste romanene og begge skuespillene hadde også et sterkt arbeiderpolitisk innhold.
Etter krigen bodde Kristansen en tid i Sverige. I 1950 flyttet han til Trondheim, hvor han ble boende resten av livet. Her skrev han en serie historiske romaner delvis bygget på faktiske hendelser fra byens historie.
Kristiansens mest kjente verk, trilogien Adrian Posepilt, Vårherres blindebukk og I den sorte gryte, ble dramatisert av forfatteren for NRK Radioteateret som Adrian Posepilt (1976), Adrian klokker (1978) og Gunilla Adriansdatter (1980).
Kristiansens bolig Adrianstua ved Ringvebukta eies nå av Trondheim kommune og disponeres av Trøndersk Forfatterlag.
Slaget om Karameh
Utvikling
Israelerne trakk seg tilbake mot slutten av dagen. Da hadde 28 israelske soldater blitt drept. Til sammenligning døde 40-84 jordanske soldater, og mellom 100 og 200 PLO-soldater. Israelerne tok hundrevis av mennesker til fange.
Utfall og virkninger
Militært sett endte slaget med israelsk seier, dog med forholdsvis store tap. PLO brukte en strategi israelerne ikke hadde regnet med, ettersom de tidligere hadde kjempet mot Israel med geriljataktikker. Israelerne hadde ikke forutsett av PLO ville prøve å kjempe mot dem konvensjonelt, eller at de jordanske styrkene ville delta i kampene.
For palestinerne ble dette ansett som historisk seier, og Yasir Arafat og hans Fatah-gerilja fikk sitt store gjennombrudd. I tusentall strømmet folk til Fatah - og Kong Hussein av Jordan følte seg forpliktet til å si: «Vi er alle fedayin!». Slaget fikk detaljert nyhetsdekning i Time Magazine, og Arafats ansikt kom på forsiden av utgaven fra 13. desember 1968, noe som for første gang eksponerte ham for et større publikum. Den arabiske liga hadde opprettet PLO som motvekt mot Fatah. Men i et kløktig politisk spill overtok Fatah og Yassir Arafat makta i PLO i 1969. De arabiske landene kunne ikke la være å støtte PLO med penger og våpen.
Slaget medførte at PLO styrket sin stilling i Jordan og opprettet «en stat i staten», som den hasjimittiske kong Hussein ikke kunne leve med. PLO trodde de endelig hadde en hjemmebase å angripe Israel fra. Men PLOs voksende infrastruktur, de militære basene, de store palestinske flyktningleirene, de palestinske institusjonene av alle slag og ikke minst angrepene mot Israel utgjorde snart en trussel for Jordans sikkerhet. Det endte i full krig i 1970. Under krigen som ble kalt Sorte september i Jordan ble PLO omsider drevet ut av landet.
Byen ble påført store skader og forble folketom en stund etter krigføringen.
Internasjonale reaksjoner
Israel ble fordømt av FNs Sikkerhetsråd og møtte også mye fordømmelse fra internasjonalt hold. Reaksjonene kom på grunn av den voldsomme ildkraften som de israelske militære benyttet og at dette ikke stod i forhold til de aksjoner som hadde vært rettet mot dem i forkant. Den jordanske FN-ambassadøren hevdet at angrepet var langt kraftigere enn vanlige gjengjeldelsesaksjoner og at det virket nøye planlagt. Disse anklagene fikk støtte i Sikkerhetsrådets resolusjon. USA stilte seg også bak fordømmelsen.
Byen etter angrepet
Karameh var offisielt ansett som avfolket like etter militæraksjonen. Alle sivile beboere, de fleste palestinske flyktinger, ble evakuert da stridighetene begynte.
Byen hadde rundt 40,000 beboere før angrepet.
Annet
Israel planla opprinnelig to samtidige angrep på PLO-leirer i Karameh og den nærliggende landsbyen Safi — under de respektive kodenavnene Operasjon Inferno og Operasjon Asuta  — men endte i full krig.
You Are the Sunshine of My Life
«You Are the Sunshine of My Life» er en amerikansk popsang fra 1973 med melodi og tekst av Stevie Wonder. Han spilte den inn og produserte den i november 1972 og utgav den på singlen Tamla T 543232 F i mars 1973. Dette var den andre singlen hentet fra albumet Talking Book. Singleversjonen av sangen skilte seg fra albumversjonen ved at blåsere ble lagt til i mixen.
De to første linjene i sangen ble sunget, ikke av Wonder, men av Jim Gilstrap og Lani Groves.
«You Are the Sunshine of My Life» åpnet 194 Radio City 21. oktober 1974.
Wonder vant en Grammy Award for Best Male Pop Vocal Performance for den.
Magasinet Rolling Stone rangerte «You Are the Sunshine of My Life» som nummer 281 på listen over The 500 Greatest Songs of All Time.
Daniel Navarro
Daniel Navarro García (født 18. juli 1983 i Salamanca) er en profesjonell spansk landeveissyklist.
You Are the Sunshine of My Life
Coverversjoner
Sacha Distel og Brigitte Bardot har spilt inn en coverversjon på fransk som duett. Den franske tittelen er en eksakt oversettelse av originaltittelen: «Tu Es Le Soleil De Ma Vie». Teksten ellers er ganske forskjellig på fransk.
Khalil Fong, en Hongkong-basert soulsanger, tok med sangen på sitt album Timeless, utgitt i august 2009.
Norsk versjon
Kari Neegaard (Kari Diesen dy) har skrevet en norsk tekst. Den norske tittelen er «Du gir meg solskinn i mitt liv».
På film og TV
I 1982 var Wonders versjon med i episoden Jim's Inheritance i den amerikanske TV-serien Taxi.
Melodien er også med i krigsdramaet Jarhead fra 2005.
Listeplasseringer
Sangen ble Wonders tredje nummer én-sang på Billboard Hot 100-singlelisten og hans første nummer én på Billboard Adult Contemporary-listen. Den nådde også en tredjeplass på Billboard R&B Singles-listen.
Normalpæren
Normalpæren er en glasskolbe med innmontert glødefilament satt på en sokkel som kan skrus inn i et lysarmatur.
I Norge er standard sokkel for husholdning en gjenget sokkel med diameter 27 mm, med betegnelsen E27, hvor E står for Edison. Denne sokkeltypen kalles også Osram-sokkel, etter lyspæreprodusenten av samme navn. Oppgitt levetid for normalpæren var 2500 timer, men etter gjennomføring av EU-direktivet er denne redusert til 1000 timer, hvorved driftsomkostningene er økt 2,5 ganger. Det finnes også større og mindre sokler for ulike formål, den vanligste varianten er E14-sokkelen som benyttes til mindre armaturer og pyntebelysning, også kalt mignon-sokkel etter en annen lyspæreprodusent. Normalpæren ble levert med klart eller matt glass i en serie effekter. De vanligste er 25, 40, 60 og 75 watt og er tilpasset husholdningsspenningen på 230 volt vekselspenning.
Historikk
Glødelampen ble oppfunnet i Thomas A. Edison's laboratorium i Menlo Park, New Jersey, i løpet av et års tid på slutten av 1870-tallet. Det måtte finnes materialer som kunne gløde uten å smelte, brenne opp eller fordampe. Ved å sende elektrisk strøm gjennom et filament av karbonfiber plassert i en glasskolbe hvor luften var pumpet ut, lot det seg gjøre å få det til å gløde i lengre tid. I over hundre år har denne løsningen blitt stadig forbedret ved bruk av nye materialer, bedre formgivning av de ulike komponentene og fremstillingsmetoder. Like bemerkelsesverdige som selve glødepæren er imidlertid alt utstyret som måtte konstrueres og utvikles av Edison's laboratorium for å realisere elektrisk belysning; generatorer drevet av dampmaskiner eller turbiner, isolerte ledninger som kunne trekkes i eksisterende gassrør for å få strøm frem til lampepunktene, pæresokler, strømbrytere, sikringer og et omfattende distribusjonssystem mellom kraftverk og forbrukere. Dessuten måtte det etableres normer for belastning av kabler etc. for å pålitelig drift.
Strømsparing
For å spare strøm er det innført ulike typer sparepærer, også en type som er en direkte viderføring av prinsippet til normalpæren. Utgangspunktet for denne konstruksjonen er halogenpærene for 230 volt som i all hovedsak er utført som små glassbobler med metallpinner som sokkel og elektriske kontakter. Ved å montere slike inne i en normalpære kan disse benyttes i normert skrusokkel E14 eller E27. Halogenpæren har høyere lysutbytte ved samme strømforbruk, eller samme lysutbytte ved lavere strømforbruk, ca 30 %, mot normalpærens ca 10 %. Andre teknologier er også i bruk, men disse er miljømessig problematisk med tanke på materialbruk og produksjonskostnader.
Sammenligning tidligere 40 Watt normalpære med tilsvarende ny sparepære (pris kan variere noe):
Normalpære:	40 watt – 235 volt – 2500 timer – 370 lumen lys utbytte – 5,00 NOK
Sparepæren:	28 watt – 230 volt – 2000 timer – 345 lumen lysutbytte – 20,00 NOK
Strømbesparelsen består således delvis i redusert effektforbruk og delvis i redusert lysutbytte, men på bekostning av noe kortere levetid og vesentlig høyere kostpris, men likevel vesentlig lavere pris enn samme lyspære uten innmontering i normalpære kolbe som koster om lag kr.40,- pr. stk.
Besparelsene utgjør således, utregnet for en periode på nominelt 10.000 timer:
Kostpris pærer:	4 stk. normalpære @ 5 NOK = 20,00 NOK	eller 5 stk. sparepære @ 20,00 NOK = 100,00 NOK
Strømforbruk a kr.1,-/kWh:	normalpære 400,00 NOK	eller	sparepære 280,00 NOK
Sum kost 10.000	timer lys:	normalpære 420,00 NOK	og	sparepære 380,00 NOK
Besparelsen ved bruk av sparepære er kr. 40,00 NOK i perioden, men mer enn halve besparelsen er oppnådd ved redusert lysutbytte. (380 NOK /345*370 = 408,- NOK. Dvs. ved samme lysutbytte ville besparelsen vært 12,00 NOK).
I det ovenstående forutsettes det at det ikke er behov for oppvarming av det rom belysningen anvendes i, da all effekt normalpæren bruker avgis som varme til rommet, hvilket bevirker at termostatstyrt oppvarming reduseres tilsvarende og energiforbruket totalt det samme med eller uten belysning. Dette vil som regel inntreffe når romtemperaturen er høyere enn ute-temperatur. I slike tilfeller er sparepæren kostbar, men lavere varmeutvikling i mange prydlamper kan være en fordel.
PC-DOS
IBM PC-DOS er et operativsystem og en variant av MS-DOS som ble solgt sammen med IBM's personlige datamaskiner på 1981-1999.
Den opprinnelige avtalen mellom IBM og Microsoft i 1981, var at MS-DOS skulle kjøre på datamaskiner fra alle leverandører som benyttet X86-arkitekturen, mens PC-DOS var forbeholdt og skreddersydd for IBM's datamaskiner. IBM eide imidlertid ikke kildekoden til operativsystemet.
PC-DOS var en modifisert utgave av MS-DOS frem til 1993. IBM og Microsoft brøt samarbeidet, og mens MS-DOS 6.0 ble lansert i mars 1993 ble PC-DOS 6.1 videreutviklet uavhengig av Microsoft og lansert i juni samme år. PC-DOS 6.1 fjernet QBasic og erstattet MS-DOS Editor med tekst-editoren E.
PC-DOS 7.0 ble lansert i november 1994. Programmeringsspråket REXX ble tilføyd, som en erstatning for QBasic. Versjon 7.0 hadde også støtte for IBM Extended Density Format, et nytt diskett-format som utvidet en standard 1.44 MB diskett til 1.86 MB.
PC-DOS 2000 fant sin nisje innenfor innebygde systemer. Det var basert på PC-DOS 7.0, og rettet År 2000-problemet. Dets merkenavn inneholdt ordene «inkluderer PC-DOS 7».
Produkter fra ThinkPad har for tiden en kopi av den siste versjon av PC-DOS i sine gjenopprettelses-partisjoner (Rescue and Recovery partition).
I en kortere periode i april 2008, lisensierte IBM PC-DOS for $8,473.65 til ThinkPad.
Buzz!
Buzz! er en serie spørrespill lansert til Sonys PlayStation 2-konsoll. Spillet benytter seg av egne mentometerknapper som man får kjøpt med spillene. Det første spillet, ''Buzz! The Music Quiz'' ble veldig populært i Norge før jul 2005, og solgte over 50,000 utgaver innen våren 2006.
Hvalsang
Hvalsang er lyden hvaler lager når de kommuniserer over avstand. Ordet «sang» blir især brukt til å beskrive det jevne, forutsigbare mønsteret av lyder som noen hvalarter lager. Bare hannene «synger».
Spesielt knølhvalens «sang» er menneskelig. Egentlig er sangen parringshyl, og lyden lages med strupehodet og kan høres over en avstand på minst 30 kilometer. Det er også dokumentert at ulike populasjoner av denne hvalarten har særegne dialekter. Nylig ble det også oppdaget at knølhval på østkysten av Australia hadde endret sangen sin, etter å ha hatt besøk av knølhvaler fra Indiahavet. De tok altså opp en ny dialekt og lærte seg denne.
Tradisjonelle finnhvaler har også hvalsang, men den er ikke særlig variert, men heller støtvis konstant, og sangen kan pågå over flere dager. Til gjengjeld er den forbausende kraftig. Målinger med seismografer viser at finnhval-sang ligger forbløffende konstant på cirka 20 Hz og 190 decibel under vann, noe som tilsvarer 130 db over. Det skal tilsvare brølet fra en jetmotor. Den dype, vibrerende lyden fra blåhval er kraftigst av alle.
Lyd transporteres omkring fire ganger mer effektivt i vann enn i luft. Hvalsang er derfor en meget effektiv måte å kommunisere på, spesielt over lange distanser. Infralyd (lavfrekvent lyd) kan bære over enorme distanser, kanskje over flere hundre kilometer. Hvaler har derfor spesielt godt utviklet hørsel.
Folketingsvalget 2011
Folketingsvalget 2011 fant sted torsdag den 15. september 2011, nesten fire år etter det siste folketingsvalget som ble avholdt 13. november 2007. Ved valget ble det valgt 179 medlemmer til Folketinget, Danmarks nasjonalforsamling.
Lars Løkke Rasmussen stilte til gjenvalg som statsminister for den borgerlige blokken, mens Helle Thorning-Schmidt var den sosialdemokratiske opposisjonens kandidat. Sosialdemokratene har ledet på meningsmålingene siden 2009, men partiet gikk tilbake ved valget. Det ble likevel regjeringsskifte da Sosialdemokratenes samarbeidspartnere Radikale Venstre og Enhedslisten gikk tilstrekkelig sterkt fram. Det er imidlertid forventet at den nye regjeringsdannelsen vil bli vanskelig.
Bakgrunn
Vinneren av det forrige folketingsvalget i 2007, statsminister Anders Fogh Rasmussen, gikk av som statsminister 5. april 2009 for å tiltre som NATOs generalsekretær i august samme år. Meningsmålinger tydet på at velgerne foretrakk et nyvalg fremfor å la daværende finansminister Lars Løkke Rasmussen overta posten som statsminister, og at de foretrakk Socialdemokraternes Helle Thorning-Schmidt over Lars Løkke Rasmussen. Dog var et nyvalg ikke nødvendig da Pia Kjærsgaard, partilederen for Dansk Folkeparti, erklærte at hun ville fortsette å støtte en borgerlig regjering hvis Fogh Rasmussen gikk av.
Utskrivning av valg
Ifølge den danske grunnloven skal det holdes nytt valg innen fire år av det foregående, og nytt valgt blir formelt skrevet ut av regjerende monark. I realiteten er det statsministeren bestemmer når valget skal skrives ut.
Tradisjonen tro var det i månedene innen valget flere rykter om utskrivning av valg. Selv om statsminister Lars Løkke Rasmussen i juli 2010 hadde sagt i dansk radio at han ikke planla å utskrive valg før høsten 2011, hadde danske medier kommet med spekulasjoner om et valg før tid: i januar 2011 etter statsministerens nyttårstale, ved forhandlingene om Reformpakken 2020 (en økonomisk plan som blant annet omfattet det kontroversielle forslaget om å avskaffe etterlønnen ) i mai 2011 samt i august 2011 før fremleggelsen av finansloven.
Valget ble kunngjort av statsminister Lars Løkke Rasmussen på en pressekonferanse på Marienborg 26. august 2011, som bestemte valgdagen 15. september.
Valgresultater
Fra Danmark ble det stilt opp 804 kandidater. Av disse var 784 fra de 9 deltakende partiene, mens 20 (2,5 %) stilte til valg utenfor partiene. Av de tilsammen 804 kandidatene var 537 menn (66,8 %) og 267 kvinner (33,2 %). 347 kandidater (43,2 %) hadde deltatt i valg tidligere, mens 457 (56,8 %) var nye kandidater. 22 kandidater (2,7 %) hadde innvandrerbakgrunn. Gjennomsnittsalderen var 45,2 år.
Fra Færøyene ble Edmund Joensen fra Sambandsflokkurin og Sjúrður Skaale fra Javnaðarflokkurin valgt.
Fra Grønland ble Doris Jacobsen fra Siumut og Sara Olsvig fra Inuit Ataqatigiit valgt.
Etter valget
Valgets store taper ble Det Konservative Folkeparti som ble mere enn halvert og fikk kun 8 mandater, en nedgang på 10 fra forrige valg og det laveste noensinne i partiets historie. Dansk Folkeparti gik for første gang siden stiftelsen tilbake og fikk 22 mandater, en nedgang på 3 mandater. Selv om at Socialdemokraterne og Socialistisk Folkeparti vant regjeringsmakten så var begge partiene mandatmessig også valgets tapere. SF hadde en mærkbar tilbakegang og fikk 16 mandater, mens Socialdemokraterne mistet et enkelt mandat.
Kristendemokraterne kom for tredje gang siden 2005 ikke over sperregrensen.
Sammenlagt fikk den røde blokken med Helle Thorning-Schmidt i spissen (S, RV, SF og Ø) 89 mandater i selve Danmark samt et mandat fra Færøyene og begge mandatene fra Grønland. Partierne som støttet statsminister Lars Løkke Rasmussens blå blokk (V, KF, DF, LA og KD) fikk sammenlagt 86 mandater samt et mandat fra Færøyene.
På grunn av valgresultatet erkjente statsministeren valgnederlaget og leverte sin regjerings avskjedssøknad til Dronning Margrethe II klokken 11 dagen etter valget. Ved den etterfølgende dronningerunden pekte et flertall på Thorning-Schmidt som forhandlingsleder. Regjeringen Løkke Rasmussen fortsatte som forretningsministerium inntil Thorning-Schmidts regjering ble utnevnt den 3. oktober 2011.
Regjeringsforhandlinger
Den 17. september innledte Thorning-Schmidt regjeringsforhandlinger med SFs Villy Søvndal og De Radikales Margrethe Vestager, en prosess som forventes å bli vanskelig da Socialdemokraterne, SF, De Radikale og Enhedslisten er uenige med hverandre på viktige saker som dagpenger, etterlønnsordningen, skatt og innvandringspolitikken. Mens S og SF vil fastholde etterlønnsordningen, forlenge dagpengeperioden midlertidig (med støtte fra Enhedslisten og DF) samt innføre en milionærskatt, er De Radikale enige med de borgerlige partiene om å redusere etterlønnen, halvere dagpengeperioden og lettelser i toppskatten. Derimot så gikk S og SF til valg om å bevare 24-års-reglen i den første regjeringsperioden mens Enhedslisten og De Radikale vil mykne opp innvandringspolitikken. Uenigheter har også oppstått omkring den planlagte bomringen rundt København, hvor mens Thorning-Schmidt og S samt SF går inn for bomringen er den upopulær blant velgerne, og Københavns borgermester Frank Jensen (S) støttet av De Radikales Marianne Jelved og Enhedslistens Per Clausen vil at man gjenoverveier plasseringen av bomringen.
Etter 16 dagers forhandlinger la S, SF og R frem et felles regjeringserklæring som ble offentliggjort den 3. oktober 2011. Denne omfattet en «helhetsløsning» for dansk økonomi som skulle skape balanse i statens finanser senest år 2020, blant annet ved å styrke konkurranseevnen og skape 135 000 nye arbeidsplasser. Blant forutsetningene for regjeringserklæringen var at S og SF skulle akseptere tilbaketrekningsreformen mens R oppga sin motstand mot 24-års-regelen. Øvrige mål i regjeringserklæring var investeringer i ny teknologi innenfor energiområdet, en utvidelse av de videregående utdannelsene og forbedrede forhold for asylsøkere.
Karneval
Karneval viser til ulike aktiviteter i perioden før inngangen til fastetiden, 40 dager før 1. påskedag. Karnevalet kan inneholde prosesjoner, maskerader, ball, musikk og fester innendørs og utendørs. Inngangen til karnevalperioden er vanligvis 11. november med opphold i romjulen, men det er ulikt hvor tydelig det markeres. Andre regner at karnevalsperioden begynner fra helligtrekongersdag. Høydepunktene legges til de to eller tre siste ukene før fasten da mange land har en ukes skolefri (vinterferie i Norge kalles karnevalsferie i Nederland og Tyskland), med store prosesjoner eller operaball på dagene før fastelavn. Avslutningen er alltid på fetetirsdag, med askeonsdag som den første dagen etter karnevalet.
Karnevalstradisjonen står sterkt i den romersk-katolske sfære, men karneval feires også i ortodokse og protestantiske områder, med store geografiske variasjoner. Hovedskillet går på om det legges vekt på gateparadene eller på ball og maskerade, selv om elementer av utkledning og dans gjenfinnes i alle land som pleier tradisjonen. På grunn av tilhørigheten til påske og faste, er det ingen karneval i tradisjonell forstand i land som ikke har innført kristendommen.
Karnevalet er en folkelig fest som ikke har noen plass i liturgiske kalendrer eller kirkeårsliturgier, og kalles noen ganger for den femte årstid. Det er heller ikke del av fastetiden. Dagene har antitetisk tilknytning til fastetiden ved sitt iboende budskap om den tilskyndende faste.
Karneval er et overskuddsfenomen, og ble av selvsagte årsaker ikke feiret under første og andre verdenskrig, under depresjonen i 1930-årene og så videre. Tradisjonen fikk en knekk i mange land, slik at en generasjon av mennesker i Paris og Roma ikke har feiret karneval. Karnevalet i Venezia ble først gjenopptatt i 1979.
Frankrike
Karneval i Paris er et av verdens eldste, dokumentert tilbake til 1198 da biskopen av Paris Odon de Sully truet med å ekskommunisere deltagere i «La Fete des Fous». Karl VI nedla forbud mot å la seg maskere den 15. mars 1399. Operaballet ble innstiftet ved kongelig dekret i 1715, og det var årlige operaball i Paris frem til 1903.
Tradisjonen med Operaball har vært fraværende i Paris mesteparten av det 20. århundre.
Konfetti ble første gang lansert ved karnevalet i Paris i 1891, og året etter lanserte de serpentiner.
Karneval i Nice er først beskrevet av Charles d'Anjou i 1294.
Italia
Karnevalet i Venezia er det eldste dokumenterte karnevalet i verden, først nevnt i 1162. Venezia ble del av Østerrike da Napoleon skrev Campo Formio avtalen 17. oktober 1797, og etter østerrikerne inntok byen 18. januar 1798 stanset karnevalsfeiringen i Venezia. Det ble arrangert enkeltmarkeringer-private fester, men tradisjonen med karneval i Venezia ble først gjenopptatt rundt 180 år senere i 1979.
Karnevalet i Roma ble besøkt av norske kunstnere på 1800-tallet.
Karneval i Christiania og Oslo 1838-1956
I Oslo (Christiania) var det årlige karneval med ball på 1800-tallet. Selskabet av den 28. december 1838, senere omdøpt til Balselskabet Foreningen, arrangerte årlige ball i karnevalsperioden og ble ikke oppløst før i 1956.
Studentene ved Universitetet arrangerte karnevalsfester i Gamle Logen fra 1853. Ti år senere startet Kunstnerforeningen årlige karnevalsfeiringer (første gang 26. februar 1863). Både Edvard Grieg og Johan Svendsen skrev egne komposisjoner tilegnet karnevalet (Grieg fra Karnevalet Op. 19 nr 3 1863, Norsk Kunstnerkarneval av Johan Svendsen Op 14 1874, Svendsens Festpolonese Op 12, 1873, Karneval i Paris 1872). I 1914 var hele 1 200 deltagere i Gamle Logens store sal. Etter 1919 ble karneval avholdt på Grand hotell. Karnevalet i 1931 var på Bristol, og i 1932 var det tilbake på Grand med tema «Kongressen danser». I den nye krisetid på 1930-tallet sluknet karnevalsgleden.
Oslo-karneval 1983-1986
I årene 1983-1986 ble det gjennomført et Oslo-karneval, rundt månedsskiftet mai-juni (altså ikke 40 dager før 1. påskedag). Dette var i form og innhold en pastisj av karnevalsopptog i Sør-Amerika, og fremmed for nordeuropeiske karnevalstradisjoner. På grunn av fyll og spetakkel ble arrangementet deretter avviklet.
Karneval og Tårnseilernes Operaball 1988-
Siden 1988 har foreningen Tårnseilerne laget årlige operaball i Gamle Logen, med musikk, prosesjon og maskerade i den historiske karnevalstradisjonen. Fra 2014 har det vært det Aulakonsert, med opptog fra Universitetsplassen gjennom Oslos gater med kostymer, hester, fakler, sjonglører og musikere. Polonese og musikk fra karneval blir spilt fra klokkespill i Rådhustårnet og Oslo domkirke over Karl Johan og Stortorvet. I 2016 gikk prosesjonen for første gang ned Karl Johans gate til Gamle Logen til opptredener med dans og Oslo Symfoniorkester.
Tyskland og Østerrike
Tysklands katolske områder har lange tradisjoner for karnevalsfeiring. Dette gjelder særskilt de vestlige delene (Nordrhein-Westfalen og Rheinland-Pfalz) som er kjent for karnevalsfeiringer med parader eller kostymeball. Selv om denne feiringen fordeler seg på både små og store byer, er det først og fremst Köln, Düsseldorf, Aachen, Mainz og Bonn som har store karnevalsfeiringer. I Bayern og Østerrike kalles karneval for Fasching og den feires særlig i München og Wien. I de sørvestre områdene, f.eks. i Freiburg im Breisgau og i Rottweil feires Fastnet, med bål og skumle kostymer.
I Rheinland-Pfalz, som er det mest typiske karnevalsområdet, ble karnevalet opprinnelig feiret for å markere anti-prøyssiske eller anti-franske synspunkter. Dette skjedde gjennom parodier og andre ablegøyer. Det mer moderne karnevalet startet i 1823 da det ble dannet en karnevalsklubb i Köln. Senere fulgte andre karnevalsklubber etter. I dag er alle karnevalsklubbene forent i det tyske karnevalsforbundet.
Nederland
Karneval i Nederland feires hovedsakelig i de sørlige, opprinnelig katolske delene av landet, fra søndag til tirsdag. Den siste dagen i karnevalet er her kjent under navnet Vastenavond som betyr «Fastekveld» og er relatert til ordet fastelavn. Det eldste karnevalet i landet feires i den provinsene Noord Brabant og Limburg.
Spania
Karnevalet i byen Santa Cruz de Tenerife i Spania regnes nå som det nest største i verden. Karnevalet i Cádiz i Spania har også vokst, med stadig flere deltakere.
Brasil
Feiringen av karneval i Brasil ble innført av portugisere som tok med seg sin karnevalstradisjon med ball og prosesjoner. I møte med regionens klima og folkeslag har feiringen utviklet seg, med karnevalet i Rio som det mest kjente. Det er også regionale forskjeller i måten karnevalet feires på. Til tross for sitt katolske opphav, er ikke karnevalet i Brasil noen utpreget religiøs feiring.
Opprinnelsen til feiringen var antakelig feiringen entrudo' (fra latin Introito). I denne feiringen kastet og sprutet man vann og andre ting på hverandre. Denne feiringen ble forbudt på midten av 1800-tallet, da den ble ansett som voldelig. Til tross for dette forbudet fortsatte man å feire entrudo.
Utover 1800-tallet var det årlige karnevalsopptog i Rio de Janeiro. Disse opptogene ble kalt cordões og besto av folk som spilte musikk og danset i gatene. Disse cordõene anses å være forløpere for de moderne sambaskolene.
I den nordøstlige regionen i Brasil skjer feiringen på en litt annen måte. Her er karnevalsopptoget ledet av en trio elétrico som er en lastebil eller minibuss med store høyttalere. Man kan enten bruke musikk fra plater eller det er et band som fremfører musikksjangre som frevo, axé og maracatu. Den mest kjente karnevalsfeiringen i nordøst er antakelig den som skjer i Olinda utenfor Recife.
Mexico
Karneval feires i mange byer i Mexico, men det største og mest livlige karnevalet feires i kystbyen Veracruz. Befolkningen her har et tydelige afrikansk innslag, noe som høres på rytmene i folkemusikken Son Jarocho. Parader, dans i gatene og rikelig med drikke er ingrediensene i denne folkefesten.
New Orleans
De franske tradisjonene i New Orleans har gitt opphav til feiringen av Mardi Gras. Mardi Gras er i en rekke katolske land navn på den siste dagen før fastetiden. Mardi Gras blir mange steder feiret med karnevalsopptog og andre festligheter som ofte strekker seg over tre dager og når høydepunktet på tirsdagen. Har noen steder blitt en omfattende folkefest og turistattraksjon, f.eks. i New Orleans.
Jan Železný
Jan Železný (født 16. juni 1966 i Mladá Boleslav) er en tsjekkisk tidligere spydkaster med en lang og seiersrik karriere.
Mellom hans første internasjonale medalje, bronse under VM i friidrett 1987 og bronsemedaljen fra EM i friidrett 2006, er det hele 19 år. I dette tidsrommet vant Železný tre OL-gull, i henholdsvis Barcelona 1992, Atlanta 1996 og Sydney 2000, pluss tre VM-titler (1993, 1995 og 2001). I tillegg kommer ytterligere andre- og tredjeplasser. I VM i 2003 var han med sin 4.-plass én plass unna seierspallen. Han har også verdensrekorden i spyd på 98,48. Ingen andre har kastet over 95 m.
Saybia
Saybia er et dansk rockeband som ble dannet i Nyborg i 1993.
Medlemmer
Bandet bestod opprinnelig av fire medlemmer, men ett av medlemmene forlot bandet og to nye kom senere til. Det består nå av:
Pseudophilotes
Utseende
Små til middelsstore blåvinger uten stjerter på bakvingene. Hannenes overside er blå med en smal, svart ytterkant, vingefrynsene er enten hvite eller vekselvis hvite og svarte. Noen arter har en kort, oransje kantstripe på bakvingen. Hunnenes overside er litt mer bunlig, men vanligvis også med et tydelig blåskjær. For de som har oransje stripe på bakvingen hos hannene, er denne mer tydelig hos hunnene. Undersiden er grå med hvitkantede, svarte flekker og eventuelt en oransje kantstripe på bakvingen.
Levevis
Sommerfuglene lever på tørre og varme, gjerne steinete, åpne steder med rikelig med blomster. Larvene utvikler seg på ulike lave planter i leppeblomstfamilien, blant annet timian og salvie.
Utbredelse
Slekten er utbredt over store deler av den palearktiske sone, med størst artsmangfold i Sør-Europa. Pseudophilotes vicrama har en litt østlig utbredelse i Europa som går nord til det sørlige Finland.
Religiøs forfølgelse
Religiøs forfølgelse er forfølgelse av mennesker på grunn av religion, altså at forfølgelsen enten er begrunnet i forfølgernes (forståelsen av deres) egen religion, de forfulgtes religion (eller forfølgernes oppfatning av denne), eller begge deler. Et kjent historisk eksempel på religiøs forfølgelse er Romerrikets kristendomsforfølgelser.
Noen ganger har religiøs forfølgelse blitt blandet sammen med etnisk forfølgelse; blant annet er jødeforfølgelser som oftest en kombinasjon av religiøs og etnisk forfølgelse.
Iešjávri
Iešjávri er en innsjø i kommunene Alta, Kautokeino og Karasjok i Finnmark fylke. Den er Finnmarks største innsjø, og den 15. største innsjøen i Norge, med et areal på 68,19 km² og en lengde på over 14 kilometer fra nord til sør.
Innsjøen er en del av Tanavassdraget og har utløp mot sørøst til Iešjohka.
Hestesport under Sommer-OL 1900
Hestesport under Sommer-OL 1900. Hestesport var med på det olympiske programmet for første gang 1900 i Paris. Tre av øvelsene ble regnet som olympiske.
Stig Henrik Hoff
Stig Henrik Hoff (født 4. februar 1965 i Vadsø) er en norsk skuespiller oppvokst i Berlevåg og på Fiskum. Senere flyttet han til Oslo og gjorde karriere som skuespiller.
Stig Henrik Hoff ble nominert til Amandaprisen 1998 og vant prisen for beste mannlige hovedrolle under Filmfestivalen i Rouen for sin tolkning av Simon i Brent av frost i 1998. For filmen Hawaii, Oslo fra 2004 vant han Kanonprisen 2004 i klassen beste birolle og ble nominert til Amandaprisen 2005 i klassen beste mannlige skuespiller. Han har også teatererfaring fra blant annet Riksteatret og Grenland friteater.
Luoxiang Lu
Luoxiang Lu (tradisjonell kinesisk: 羅香路, forenklet kinesisk: 罗香路, pinyin: Luóxiāng Lù, shanghainesisk: [lu²³ɕiɑ̃⁵³lu²³]), engelsk: Luoxiang Road, norsk: Luoxiangveien), danner sammen med den kryssende veien Longlinveien knutepunktet i lokalsamfunnet mellom Midtre og Ytre Ringvei mot Xupu-broen sør i bydistriktet Xuhui i Shanghai i Folkerepublikken Kina. Luoxiangveien går fra Longchuanveien til Gamle Minhangvei og er knapt halvannen kilometer lang.
Stig Henrik Hoff
Vinteren og våren 2010 var Stig Henrik Hoff deltaker i innslaget Camp Senkveld i TV 2-programmet Senkveld med Thomas og Harald. Høsten 2010 deltok han i programmene 4-stjerners reise på TVNorge og Skal vi danse på TV 2. Han var med i sesong 1 og 2 av den norske dramaserien Hvaler på TV 2, hvor han spilte den sjarmerende småskurken Espen Aronsen. Han har også deltatt i Beat for beat på NRK.
Luoxiang Lu
Nr. 174
Fengye Super 8 Hotel (tradisjonell kinesisk: 楓葉速8酒店, forenklet kinesisk: 枫叶速8酒店, pinyin: Fēngyè Sùbā Jiǔdiàn, shanghainesisk: [foŋ⁵³.ɦiɪˀ¹²su³⁴bɑˀ⁵⁵ʨiɤ³⁴di³⁴]) er et rimelig trestjerners business-hotell med 130 rom og mulighet for online rombestilling.
Nr. 237
Luoxiangveien Samfunnshus (tradisjonell kinesisk: 西南文化藝術中心, forenklet kinesisk: 西南文化艺术中心, pinyin: Xīnán Wénhuà Yìshù Zhōngxīn, shanghainesisk: [ɕi⁵⁵nø²³vən²³ho³⁴ɲi²³zəˀ¹²ʦoŋ⁵³ɕin⁵³]) inneholder lokaladministrasjon, partikontor, festsal, treningsstudio, bibliotek og kino. Samfunnshuset betjener distriktene Changqiao (长桥街道), Lingyun (凌云街道) og Huajing (华泾镇), som samlet utgjør et område på 17,5 kvadratkilometer med 220.000 innbyggere. Bygget ble påbegynt i april 2003, kunne tas i bruk i november 2004 og inneholder totalt 12.000 kvadratmeter lokaler.
Nr. 240
Dong Hengfu tekniske yrkesskole (tradisjonell kinesisk: 董恆甫職業技術學校, forenklet kinesisk: 董恒甫职业技术学校, pinyin: Dǒng Héngfǔ Zhíyè Jìshù Xuéxiào, shanghainesisk: [doŋ³⁴ɦən²³fu³⁴ʦəˀ⁵⁵ɲiɪˀ¹²ʥi²³zəˀ¹²ɦoˀ¹²ɦiɔ²³]) er en videregående skole med vekt på teknisk og informatisk yrkesfaglig opplæring. Skolen i Luoxiangveien er en av fem videregående yrkesskoler i Shanghai som er underlagt Shanghai Information Management School (上海市信息管理学校). Skolen nyter en viss popularitet blant migrantarbeidere, men gir ikke generell studiekompetanse til universitet eller høyskoler i Kina.
Engelsk 2. divisjon 1990–91
'''Engelsk 2. divisjon 1990–1991''' var den 88. sesongen i Football Leagues 2. divisjon. vant og rykket direkte opp til 1. divisjon sammen med som kom på 2.-plass og  som kom på 3.-plass. rykket opp til 1. divisjon etter at de vant play-off.
==Tabell ==
Brasils Grand Prix 2004
Brasils Grand Prix 2004 var et Formel 1-løp arrangert 22. – 24. oktober 2004 på Autódromo José Carlos Pace i Brasil. Det var det attende og siste løpet i Formel 1-sesongen 2004.
Engelsk 2. divisjon 1990–91
Opprykk til 1. divisjon – Play-off
Play-off ble spilt der klubbene som kom på fjerde, femte, sjette og sjuendeplass i 2. divisjon spilte om en plass i 1. divisjon. De tre beste klubbene i 2. divisjon rykket automatisk opp til 1. divisjon.
Brasils Grand Prix 2004
Løpet
Noter til tabellen:
Engelsk 2. divisjon 1990–91
Nedrykk fra 1. divisjon
De to dårligste klubbene i 1. divisjon rykket automatisk ned til 2. divisjon.
Engelsk 1. divisjon 1990–91:
Opprykk fra 3. divisjon
De tre beste klubbene i 3. divisjon rykket automatisk opp til 2. divisjon og de to dårligste klubbene i 2. divisjon rykket automatisk ned til 3. divisjon. Play-off ble spilt der klubbene som kom på fjerde, femte, sjette og sjuendeplass i 3. divisjon spilte om en plass i 2. divisjon.
Engelsk 3. divisjon 1990–91:
Zibo
Zibo (kinesisk: 淄博; pinyin: Zībó) er en kinesisk by på prefekturnivå i provinsen Shandong i Kina. Befolkningen anslås (31. desember 2001) til 1 514 000 innbyggere.
Stig Henrik Hoff
Sommeren 2010 var Hoff i Hollywood for å spille inn skrekkfilmen The Thing.
Zibo
I fjellene sør for byen har elven Yi he sine kilder, og i nord er Den gule flod.
Stig Henrik Hoff
Hoff deltok i matprogrammet Hellstrøm inviterer sammen med Eyvind Hellstrøm på TV3 vinteren 2012, og var programleder i Norges Grillmester i 2015.
Stig Henrik Hoff er sønn av visesangeren Trygve Hoff. Han giftet seg med skuespillerinnen Sølje Bergman 28. august 2010.
Zibo
Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.
Staten Qi
Det gamle Qi-rikets hovedstad, Linzi, er rett øst for Zibo. Qi-riket var det siste som ble erobret av Qing-dynastiet, og da det var skjedd, i 221 f.Kr., var Kinas samling fullført.
Restene av den gamle hovedstaden er også vernet kinesisk kulturminne.
Houlikulturen
Funnstedet for houlikulturen (Houli yizhi) fra tidlig neolittisk tid, som ble utgravd 1989-1990, ble i 2006 også tilføyd på Folkerepublikken Kinas liste over kulturminner.
Administrative enheter
Administrativt består Zibo av fem bydistrikter og tre fylker:
Næringsliv
Zibo ligger i et område rikt på naturressurser: Over femti mineraler er blitt oppdaget der. I området utvinnes blant annet bauxitt, kull, jern og leire velegnet for keramikk. Noe nord for Zibo er det store olje- og naturgassreserver. Zibo er en rekke ganger blitt kåret til "en av Kinas 50 økonomisk sterkeste byer".
Jernbane
Jiaojibanen, en jernbanestrekning som løper vest-øst i Shandong mellom Jinan og Qingdao, har stoppested i Zibo.
Qingdao-Taiyuan høyhastighetstog stanser her på sin vei fra Qingdao til Taiyuan.
Vei
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.
Dongying
Dongying (kinesisk: 东营 ; pinyin: Dōngyíng) er en kinesisk by på prefekturnivå i provinsen Shandong ved Kinas kyst mot Gulehavet. Befolkningen anslås (31. desember 2001) til 518 000 innbyggere.
Dongying ligger i Den gule flods elvedelta, som er designert som en særlig sone for økonomisk utvikling. Området omfatter en viktig del av Kinas nest største oljeområde, Shenglifeltet.
Administrative enheter
Administrativt består Dongying av to bydistrikter og tre fylker :
Blomsterbukker
Blomsterbukker (Lepturinae) er en artsrik underfamilie av biller der de aller fleste kan kjennes på at det har lange, kraftige antenner. Det er beskrevet omtrent 1 000 arter, 34 er funnet i Norge.
Utseende
Små til ganske store (6–30 mm), som oftest slanke og ikke påfallende hårete trebukker. Hodet er fremoverstrakt og relativt lite, pronotum minst så langt som bredt og sterkt hvelvet. De har en tydelig, innsnørt "hals" bak på hodet. Dekkvingene dekker vanligvis hele bakkroppen, beina er slanke. Mange arter er ganske fargerike, en god del er farget i gult og svart og er grove etterligninger av veps.
Systematisk inndeling / nordiske arter
Inndelingen følger Danilevsky (2006). Slektsinndelingen innen gruppen Lepturini varierer mye mellom ulike klassifikasjoner. Noen, blant andre Silfverberg (1992), velger å samle de fleste av disse artene i én stor slekt, Leptura, andre fordeler dem på et varierende antall slekter. De navnene som er brukt her følger Ehnström (2007), men vanlig brukte synonymer er oppgitt under omtalen av de ulike artene.
Clarence Clemons
Clarence Anicholas Clemons (født 11. januar 1942 i Norfolk i Virginia, død 18. juni 2011 i Palm Beach i Florida) var en amerikansk saksofonist kjent for sitt samarbeid med Bruce Springsteen og E Street Band.
Clemons spilte med Bruce Springsteen fra 1972, og han og saksofonen var med på å gi E Street den karakteristiske lyden. På de sangene som ikke inneholder deler med saksofon hendte det også at han bidro med andre instrumenter.
Clarence Clemons jobbet ikke bare med The E Street Band, men også med mange andre kjente artister i tillegg til at han har hatt mange egne musikkprosjekter. Noen av de mest kjente er duetten han hadde med Jackson Browne på singelen You're A Friend Of Mine i 1985, og saksofoninnspillingen på Aretha Franklins låt «Freeway Of Love».
Clemons vokste opp i Norfolk (Virginia), hvor han gikk på Maryland State College (nå University of Maryland Eastern Shore) med et stipend i både musikk og amerikansk fotball. Han hadde gode utsikter innen fotball helt til en skade ødela karrieren.
Clarence Clemons ble rammet av hjerneslag 12. juni 2011, og døde seks dager senere av komplikasjoner.
Han gikk under kallenavnet «Big Man».
Botswana under Sommer-OL 2012
Botswana deltok under Sommer-OL 2012 i London som ble arrangert i perioden 27. juli til 12. august 2012. Fire utøvere, tre menn og to kvinner deltok i to sporter, boksing og friidrett. Det var niende gangen Botswana deltok i et OL, de kom på en delt 69.-plass med en bronsemedalje. Det var den første olympiske medaljen landet har vunnet. Friidrettsutøveren Amantle Montsho var landets flaggbærer under åpningsseremonien
Møsvatn
Møsvatn er Vestfold og Telemarks største innsjø og den største i Skandinavia over 900 moh. Så godt som hele innsjøen ligger i Vinje kommune, mens ca. 5,5 km² av Sundet, som går mot Skinnarbu og Møsvassdammen, ligger i Tinn kommune. Møsvatn er oppdemmet av Møsvassdammen og Torvehovdammen og er hovedmagasin for Frøystul kraftverk.Vannet går igjennom fem kraftverk før det renner ut i Tinnsjøen. Møsvann, som tilhører Skiensvassdraget, er Norges tredje største reguleringsmagasin med en kapasitet på 1066 millioner m³.
Før oppdemningen besto Møsvatn av tre separate innsjøer, og langs breddene av disse er det funnet en mengde etterlatenskaper fra steinalderen. Her finnes også noen av Norges høyestliggende fjellgårder.
Møsvatn ble regulert i årene fra 1903, og Olav Heggstad ledet disse arbeidene. Det ble sagt at reguleringen ville ta to meter av jordene, men det ble to meter i høydeforskjell. Møsvann er regulert flere ganger. P.g.a reguleringen blir det liggende store mengder is på land etter at vannet er tappet ned i løpet av vinteren. Denne isen bruker lang tid på å smelte, og medfører kalde klima til isen er smeltet.
Blødning
Blødning (medisinsk kalt hemoragi) er tap av blod fra sirkulasjonssystemet, og kan oppstå når et blodkar blir ødelagt internt, eller fra en naturlig åpning slik som f.eks vagina, munnhulen eller rektum, eller fra et kutt i huden.
Spontan blødning forårsaker 10 % av alle hjerneslag.
Williamsminne
Williamsminne eller williamsrør, er en eldre type lagringsmedium eller minne for datamaskiner laget av katodestrålerør. Minnet ble oppfunnet av Freddie Williams og hans partner Tom Kilburn i 1946 og først tatt i bruk i en datamaskin året etter, samme år som transistoren kom i bruk for første gang. Oppfinnelsen kan sammenlignes med en katodestråleskjerm, slik som eldre TV- og PC-skjermer, men mye mindre og med form av en sylinder. Williamsminnet ble sagt å være meget ustabilt, og gikk ut av bruk da bedre minnetyper kom på markedet, spesielt magnetkjerneminnet (en tidlig form for RAM), som kom i 1952. Det samtidige kvikksølvminnet var mer pålitelig, men dyrere. Williamsminnet ble derfor gjerne, som også det eldre trommelminnet, brukt i mindre og billigere maskiner.
Göte Blomqvist
Göte Blomqvist (født 11. januar 1928, død 28. februar 2003) var en svensk ishockeyspiller som deltok i de olympiske vinterleker 1952 i Oslo.
Blomqvist vant en olympisk bronsemedalje i ishockey under vinter-OL 1952 i Oslo. Han spilte på det svenske ishockeylaget som kom på tredjeplass i turneringen bak Canada og USA.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant serien med femten poeng foran USA som fikk tretten poeng, Sverige og Tsjekkoslovakia fikk begge tolv poeng og samme målforskjell +29. De møttes i en kamp om bronsemedaljene 25. februar, Sverige vant kampen med 5-3.
Blomqvist ble verdensmester i ishockey 1953. Han spilte 67 landskamper for Sveriges herrelandslag i ishockey i perioden 1947–1957.
Adam Brody
Adam Jared Brody (født 15. desember 1979 i San Diego i California) er en amerikansk skuespiller. Han er kjent for sin rolle som Seth Cohen i TV-serien The O.C.. Han er den eldste av Mark Brody og Valerie Siefmans tre sønner, hans yngre brødre Sean og Matt er tvillinger.